kardosdrur/scandi-wiki huggingface dataset:
Wilhelm Friedrich von Platen

Wilhelm Friedrich von Platen (1667 – 27. april 1732 i Sønderborg) var en dansk bygmester og gehejmeråd af tysk herkomst.

Baggrund 
Han var født 1667 som søn af brandenborgsk gehejmeråd Claus Ernst von Platen, der 1658-1660 fungerede som generalkrigskommissær ved kurfyrstens hjælpekorps i Danmark. Moderen, Anna Ehrentraut von Klitzing, var som enke fra 1685 til sin død 1694 hofmesterinde hos prinsesserne Sophie Hedevig og Christiane. 1687 ansattes også sønnen som kammerjunker hos prinsesserne, i hvilken stilling han forblev til 1698, da han tiltrådte en længere rejse til Frankrig og Italien, nærmest vel med det mål at studere disse landes kunstskatte.

Karriere 
Hans interesse for bygningsfaget synes tidlig at være blevet vakt, og fra begyndelsen af 1699 nævnes han i stillingen som overbygningsinspektør. 1702 blev han etatsråd og udnævntes 1705 til overbygningsdirektør eller generalbygmester, under hvilken charge på samme tid blev samlet tilsynet med alle gamle og nye bygninger i Danmark, Hertugdømmerne og Oldenborg. I denne egenskab forestod Platen opførelsen af Operahuset (Rigsdagsbygningen), Staldmestergården bag Christiansborg Slot, bygninger, som kunstkenderen Ramdohr betegnede som de smukkeste i København og endefløjene af Frederiksberg Slot samt vistnok også Garnisons Kirke.

Platen, der var meget yndet af kongen, udnævntes 1706 til hofmarskal, blev 1712 direktør i Generalpostamtet, 1714 gehejmeråd og i april 1716 overlanddrost i Pommern og på Rygen. Han har dog næppe tiltrådt denne stilling, der allerede i efteråret beklædtes af Friedrich Emanuel von Kötschau. I oktober samme år udnævntes Platen til amtmand i Sønderborg og afgik ved døden i dette embede den 27. april 1732 i Sønderborg, vistnok ugift.

1708 var han blevet Hvid Ridder.

Kilder 
 

Amtmænd fra Slesvig
Arkitekter fra Danmark
Hofmarskaller fra Danmark
Danskere i 1600-tallet
Danskere i 1700-tallet
Wilhelm Friedrich
Riddere af Dannebrog (1671-1808)
Personer i Dansk Biografisk Leksikon
Hofbygmestre fra Danmark
Gehejmeråder fra Danmark
Post- og Telegrafvæsenets generaldirektører
Barokarkitekter
Fløjspiller

En fløjspiller er i håndbold en spiller, der primært spiller tættest på sidelinierne i såvel angreb som forsvar.

I det etablerede angrebsspil (når såvel forsvar som angreb har nået deres normale positioner) er fløjspillerne ind imellem lidt passive, idet meget af spillet foregår blandt bagspillerne (backs og playmaker), men for at skabe variation kommer der af og til afleveringer til fløjspillerne. Hvis en fløjspiller mener, at forsvaret er blevet trukket lidt væk fra hans/hendes fløj, kan han/hun forsøge at bryde forbi sin direkte modspiller og komme ind over 6 meter stregen i et scoringsforsøg. En anden mulighed i det etablerede angrebsspil er, at fløjspilleren foretager et indløb, dvs. løber ind mod midten med henblik på at fungere som en ekstra stregspiller, der kan give bagspillerne nye muligheder.

En anden vigtig funktion for fløjspillerne er hurtige opløb: Når modstanderne har haft et scoringsforsøg, starter én eller begge fløjspillerne ofte et løb op mod modstandernes mål for at præsentere en afleveringsmulighed for målmand eller en forsvarsspiller, der eventuelt får fat i bolden. Hvis dette lykkes, opnår fløjspilleren ofte en én-mod-én situation mod modstandernes målmand, hvilket i mange tilfælde resulterer i et let mål. Man skal dog være opmærksom på, at det kræver en meget præcis aflevering og en god spurt for at lykkes.

En god fløjspiller er kendetegnet ved at være en god sprinter, en god tekniker, idet målets åbning ved afslutning i det etablerede angrebsspil som regel bliver lille på grund af, at spilleren starter sin skud fra en ret spids vinkel. Gode fløjspillere træner f.eks. i at skrue bolden, så den kan komme forbi målmanden, og den gode teknik gør derfor også mange fløjspillere til fremragende straffekastskytter. Nogle af de mindste håndboldspillere er ofte fløjspillere.

Kendte fløjspillere

Damer

Herrer

Se også 

Playmaker
Back (håndbold)

Håndboldhold
Håndboldspillere
Klit (flertydig)

Klit kan henvise til flere emner:
 Klit – Inden for geografi, en bakke af sand dannet af vindens bevægelser
 Indlandsklit (flertydig)
 Klit (roman) (eng: Dune) – En science fiction roman skrevet af Frank Herbert, udgivet 1965.

"Klit" ses også undertiden som kortform af klitoris.
Alexis Amore

Alexis Amore (født 29. december 1978 i Lima, Peru) er en Latina pornostjerne, eksotisk danser og model.

Amore og hendes forældre flyttede til Redondo Beach, Californien da hun var ni år gammel. Hun gik på en kristen high school i Hermosa Beach, og var cheerleader mens hun gik der. Som femtenårig begyndte hun sin karriere som model for Nordstrom og medvirkede i deres reklamesedler og udgivelser. Hun fortsatte efterfølgende med at stå model i kataloger.  Hun fik et brystimplantat før hun begyndte sin pornografiske karriere.

Omkring 1998 blev hun, under en prøve til en HBO produktion, anbefalet at søge ind hos Playboy, hvor hun efterfølgende blev model for Playboy TV. Mens hun arbejdede på Playboy's Nightcalls interviewede hun Jewel DeNyle og Alexa Rae om pornoindustrien. Hun var selv interesseret i at prøve det, og efter at have hørt deres svar kontaktede hun Vivid Entertainment og blev hyret til sin første film (The Watcher 6) to dage senere i november 1999.

I januar 2003 vendte hun tilbage til industrien efter en kort pause, skrev eksklusiv kontrakt med Jill Kelly Productions (JKP) og begyndte i februar 2003. Hun forlod dem igen et år senere og skrev en anden eksklusiv kontrakt med Anabolic. Denne kontrakt omhandlede ikke blot optræden på videoer, men lod hende også instruere; hendes debut som instruktør blev Lascivious Latinas.

Siden starten af 2006 har Amore af og til skrevet for AVN Insider, har kontrakt hos Metro/Video Team, og har en ny kontrakt om sexlegetøj med California Exotic Novelties.

Priser 
 1Down.com best XXX Feature Entertainer i 2004
 Nightmoves Magazine 2004 Best Actress

Trivia 

 Amore har en tatovering af Playboy-kaninen og ordet "Sexy" under sin navle, en djævel med englevinger på sin højre balde, og små tatoveringer på ankel, navle og klitoris. Hun er også piercet i brystvorterne og navlen.

Eksterne henvisninger 
 Officiel webside
 
 Alexis Amore Blog 
 Interview med Luke Is Back

Pornomodeller
Personer fra Peru
Gorillaz (album)

Gorillaz er debutalbummet fra gruppen af samme navn. Cd'en udkom i marts 2001.

Indhold 
Re-Hash– 3:38
5/4 – 2:40
Tomorrow Comes Today– 3:12
New Genious (Brother) – 3:57
Clint Eastwood – 5:40
Man Research (Clapper) – 4:29
Punk – 1:36
Sound Check (Gravity) – 4:40
Double Bass – 4:44
Rock the House – 4:09
19-2000– 3:27
Latin Simone (¿Qué Pasa Contigo?) – 3:36
Starshine – 3:31
Slow Country – 3:35
M1 A1 – 3:54

Gorillaz-album
Album fra 2001
Summer of '69

"Summer of '69" er en rocksang af den canadiske musiker Bryan Adams fra 1984. Sangen, der anses som en af Adams allerstørste hits, kommer fra albummet Reckless. Sangen udkom som single i 1985 og er skrevet af Jim Vallance og Adams selv.

Sangen blev i 2006 kåret af canadierne, som den bedste sang at høre under bilkørsel.

Tekst 
Teksten handler om Adams, der drømmer sig tilbage til sine ungdomsår, hvor han er en entusiastisk guitarist, der spiller i et band med nogle skolekammerater. Men bandet går i opløsning, da de andre medlemmer dropper bandet eller skal giftes. Han møder en pige, han staks bliver forelsket i ved en Drive-in. Tilbage i nutiden tænker 1-personen på, hvad der mon gik galt i forholdet.

Sætningen "Summer of '69" er blevet analyseret igennem meget. Frasen er umiddelbart et nostalgisk tilbageblik på Adams ungdomsliv i 1969. Men opmærksomme analytikere har senere bemærket at Bryan Adams i 1969 kun var 10 år, og at det derfor virker underligt at fx hans skolekammerat skal giftes! Analysen peger på, at '69 snarere hentyder til sexstillingen 69'er. Især sangens sidste sætning "Me and my baby in 69" (dansk: Mig og min skat i '69) støtter den fortolkning. Bryan Adams vil hverken be- eller afkræfte analysen.

Kilder 

Rocksange
Singler fra 1985
Sange fra 1984
Bryan Adams-sange
Haven (album)

Haven er et album fra det svenske melodiske dødsmetalband Dark Tranquillity som blev udgivet i 2000. Dark Tranquillity fortsatte med at ændre deres musikstil som de begyndte på fra deres forige album Projector. En udvidet brug af keyboard fik lyden til at føles mere dyb og Mikael Stannes stemme fik musikken til at virke mere kraftfuld. En sammenblanding af melodi, elektronik og heavy metal tiltrak nye fans og fik kritik fra gamle trofaste melodiske dødsmetalfans som ikke brød sig om den nye genre.

Numre 
 "The Wonders at Your Feet"
 "Not Built to Last"
 "Indifferent Suns"
 "Feast of Burden"
 "Haven"
 "The Same"
 "Fabric"
 "Ego Drama"
 "Rundown"
 "Emptier Still"
 "At Loss for Words"

Musikere 
 Mikael Stanne – Vocals
 Niklas Sundin – Guitar
 Michael Niklasson – Guitar
 Martin Henriksson – Bas
 Martin Brandstrom – Eletronik
 Anders Jivarp – Trommer

Eksterne henvisninger 
 

Metalalbum
Dark Tranquillity-album
G Sides

G Sides er Gorillaz' anden cd. Cd'en er udgivet i marts 2002.

På cd'en findes der både nogle remix af deres gamle sange, og nogle nye. Der findes forskellige udgaver af cd'en alt efter i hvilket land den er købt i.

Spor 

Album fra 2002
Gorillaz-album
Demon Days

Demon Days er Gorillaz' andet album. Det blev udgivet 11. maj 2005 i Japan og 23. maj internationalt. Udover Demon Days, har Gorillaz også udgivet debut albummet "Gorillaz", som udkom i 2001, "Plastic Beach" og "The Fall", som udkom i 2010 samt deres aktuelle "Humanz"-album fra 2017.

Spor 

Album fra 2005
Gorillaz-album
Julia Ann

Julia Ann (født Julia Ann Tavella 8. oktober 1969 i Los Angeles, Californien) er en pornostjerne, stripper og tidligere Penthouse Pet; hun er med på AVN Hall of Fame.

Biografi 
Ann debuterede i pornoindustrien i 1993 i Andrew Blakes Hidden Obsessions. Hun har arbejdet under kontrakt det meste af sin karriere. Hendes første eksklusive kontrakt var med Vivid Entertainment, derefter med Digital Playground (1999) og sidst med Wicked Pictures (2002). Sidstnævnte blev fornyet i 2006.

Hun turnerede engang sammen med kollegaen Janine Lindemulder som stripperakten Blondage. Hun havde i denne periode et længerevarende lesbisk forhold til Lindemulder.

Ann har længe været medlem af PETA. 

Hun giftede sig med pornoinstruktøren Michael Raven 21. juni 2003.

Sammen med Inari Vachs og andre pornostjerner var Ann vært på Playboy TV's Naughty Amateur Home Videos.

Priser

AVN 
 AVN Hall of Fame
 2004 Best Actress – Video for Beautiful
 2000 Best All-Girl Sex Scene – Film for Seven Deadly Sins
 1994 Best All-Girl Sex Scene – Film for Hidden Obsessions

XRCO 
 1993 Best Girl-Girl Scene for Hidden Obsessions

Eksterne henvisninger 
 
 

 Podcast-interview af Odeo

Pornoskuespillere fra USA
Pornomodeller fra USA
Personer fra Los Angeles
Målmand (håndbold)

En målmand i håndbold (officielt en målvogter jævnfør Dansk Håndbold) er den spiller på holdet, der, når hans/hendes hold forsvarer sig, som den eneste må befinde sig inden for 6 meter feltet og i øvrigt må berøre bolden med alle dele af kroppen inden for dette felt. Hvis målmanden bevæger sig uden for feltet, har han/hun ikke særlige rettigheder i forhold til de øvrige spillere på holdet. For at gøre det tydeligt for alle, hvem målmanden er, skal denne have tøj på med farver, der tydeligt er forskellige fra resten af holdets.

Man hører mange gange, at en god målmand alene kan betyde forskellen på succes og fiasko for et håndboldhold. Sandheden er dog, at målmanden er meget afhængig af et velfungerende forsvar, der kan være med til at gøre målmandens opgave lettere. Hvis forsvaret er påpasselige og holder angriberne fra at bryde igennem til alt for åbne chancer, og hvis forsvaret holder parader på skud fra bagspillerne, har målmanden langt større chancer for at få fat i de skud, der uundgåeligt kommer.

En målmand kan også deltage i angrebsspillet, typisk i forbindelse med lange udkast efter redninger eller andre misbrugte forsøg fra modstanderne. Samarbejdet mellem målmanden og specielt fløjspillerne trænes derfor intensivt, så udkastene rammer præcist og dermed muliggør scoringer på kontraangreb. Undertiden kan en målmand score i forbindelse med sådan et langt udkast, hvis modstandernes målmand fokuserer for meget på at forhindre afleveringen til fløjspilleren, eller hvis modstanderens målmand er uopmærksom. Ind imellem ses det også, at et hold vælger at tage målmanden (eller oftere: en markspiller med en overtræksbluse på som erstatning for den egentlige målmand) med i et angreb. Dette kan indebære den risiko, at hvis modstanderne får fat i bolden, kan de kaste den direkte ned i det tomme mål.

En god målmand er fokuseret, modig, smidig og har gode reaktionsevner.

Kendte målmænd

Herrer 
 Kasper Hvidt 
 Peter Henriksen 
 Niklas Landin 
 Peter Nørklit 
 Michael Bruun 
 Mogens Jeppesen 

 Henning Fritz 
 Vlado Šola 
 David Barrufet 
 Thierry Omeyer 
 Peter Gentzel

Damer 
 Karin Mortensen 
 Christina Pedersen 
 Louise Bager Due 
 Althea Reinhardt 
 Christina Elm 
 Rikke Schmidt 
 Lene Rantala 
 Susanne Munk Lauritsen 
 Sandra Toft 
 Cecilie Leganger 
 Katrine Lunde Haraldsen 
 Heidi Tjugum 
 Bárbara Arenhart 
 Cecilie Greve 
 Rikke Poulsen 
 Gitte Sunesen 
 Chana Masson 
 Valerie Nicolas 
 Kari Aalvik Grimsbø 
 Amandine Leynaud 
 Mayssa Pessoa 
 Tess Wester 
 Paula Ungureanu 
 Søs Søby 
 Cléopâtre Darleux 
 Mette Iversen Sahlholdt

Referencer 

Håndboldhold
Håndboldspillere
Brittany Andrews

Brittany Andrews (født Michelle Carmel Barry 13. august 1973 i Milwaukee, Wisconsin) er en amerikansk pornostjerne. Hun begyndte sin karriere som eksotisk danserinde, og mens hun boede i Texas blev hun populær som stripper efter at have fået rhinoplastik og brystimplantater; noget som hun nu offentligt har fortrudt.

Hun begyndte med at få taget billeder af sig til mandemagasiner, men flyttede videre til pornofilmindustrien efter at have mødtes med Jenna Jameson i 1995 under en fotoserie til Hustler på Jamaica. Hendes første film var Internal Affairs fra 1997, for hvilken hun blev nomineret til en AVN award.

Udover pornofilm er hun også vært i flere TV-shows, producerer selv et og har sit eget produktionsfirma, Britco Pictures i Los Angeles, Californien. Hun er selv aktiv på flere pornosider på internettet.

Fodnoter

Eksterne henvisninger 
 
 

Personer fra Milwaukee
Pornoskuespillere fra USA
Pornomodeller fra USA
Folehavegård

Folehavegård er en proprietærgård beliggende i Lynge-Kronborg Herred, Frederiksborg Amt, Hørsholm Kommune. Gården, hvis hovedbygning er opført i 1760, råder over 43 hektar. I 1900 havde den en størrelse på 16 3/4 tønder hartkorn, 150 tønder land, heraf 148 ager og eng og 2 skov. Hovedbygningen samt lade og staldbygning er fredet.

Ejere af Folehavegaard 
 (1759-1786) Conrad von Schindel
 (1786-1789) Ulrich Lodberg
 (1789-1791) Johan Leonhard Fix
 (1791-1794) Jacob Brønnum Scavenius
 (1794-1798) Frederik Claesson
 (1798-1821) Paulin-Philippe-Henri de Dompierre de Jonquières
 (1821-1824) A. Christian Christensen
 (1824-1834) Johan Frederik Vilhelm Vally
 (1834-1851) Gottlieb Frederik von Wildenradt
 (1851-1866) Aron Nathan David
 (1866-1869) Harald David
 (1869-1871) Frederik Horsens Block
 (1871-1879) Carl Christian Brøchner
 (1879-1895) Wilhelm Dinesen
 (1895-1932) Ingeborg Westenholz, gift Dinesen
 (1932-1958) Ellen Dinesen, gift Dahl
 (1958-2000) Anne Dinesen, gift Kopp
 (2000-2010) Anders Kopp / Henrik Kopp / Niels Kopp
 (2010-) Michael Lunøe / Lotte Lunøe Bønnelycke

Kilder 
 J.P. Trap: Danmark 5.udgave, Kraks Landbrug

Fredede bygninger, konstruktioner og anlæg i Hørsholm Kommune
Proprietærgårde
Slægten Dinesen
V1-missil

V-1, Vergeltungswaffe 1 ("Gengældelsesvåben 1") eller Fieseler Fi-103 er et aerodynamisk missil som blev anvendt af tyskerne under den anden verdenskrig.

Over 10.000 V-1 krydsermissiler blev affyret under krigen; omtrent halvdelen menes at have ramt deres mål.

I begyndelsen var målet London, hvor den første V-1 slog ned d. 15. juni 1944. De fleste V-1'ere blev sendt i luften af katapulter anbragt inden for V-1'erens rækkevidde af London. Efterhånden kom disse områder i hænderne på de Allierede. Luftwaffe sendte omkring 1600 V-1 af sted mod London fra Heinkel He 111 bombefly over Nordsøen.

Udviklingen af V-1 skete ved Luftwaffes forsøgsanlæg i Peenemünde.
Under afprøvningen fløj et V1 på afveje og landede den 22. august 1943 på Bornholm, hvor det lykkedes den danske officer Hasager Christiansen at fotografere det, før det blev fundet af tyskerne.
Fotografierne blev smuglet til England, hvor de hjalp efterretningstjenesten især fysikeren R. V. Jones med at vurdere våbnet.

Se også 
 V-2
 Tyskernes V1-missil

Henvisning 

Missiler
Apulejus fra Madaura

Apulejus fra Madaura (ca. 120-180) var en latinsk forfatter, der er kendt for sit værk Metamorphoses eller Det gyldne æsel.

Apulejus var født i Madaura i Nordafrika. Han var meget optaget af filosofi og stærkt inspireret af Platon. Man kan se i Det gyldne æsel, at han også var tilhænger af Isiskulten, der var en af konkurrenterne til kristendommen i de første århundreder e.Kr.

Hans roman Det gyldne æsel er baseret på den tabte Lukios' metamorfoser, der også danner grundlag for Pseudo-Lukians Æslet. Historien handler om Lucius fra Patrai, der ved et uheld forvandles til et æsel. Som æsel må den selvoptagede Lucius gå grueligt meget igennem, da æslet i antikken var det allerlavest rangerende dyr. Det er med andre ord en samfundsskildring fra den nederste bund. I modsætning til Pseudo-Lukians udgave (og sandsynligvis også Lukios' metamorfoser) klarer Lucius sig ikke ud af kniben ved egen hjælp. Han reddes derimod af Isis, der som belønning kræver, at Lucius slutter sig til kulten, hvad han gør. Romanen indeholder også den berømte historie om Amor og Psyke. Romanen er den eneste fuldstændigt overleverede roman fra antikken.

Af andre værker kan nævnes Apologia (hans forsvar, da han beskyldtes for hekseri), De deo Socratis (Om Sokrates' gud), De Mundo (Om Universet), De Platone et eius dogmate (Om Platon og hans lære) og Florida.

Apulejus er på ingen måde relateret til Lucius Appulejus Saturninus, der i 100 f.Kr. forsøgte at omstyrte republikken.

Eksterne henvisninger 

Skønlitterære forfattere fra Romerriget
Latinske forfattere
Biofilm

Biofilm er en film af bakterier på overfladen af et materiale.

Et eksempel på biofilm er den film, man kan mærke på sine tænder, når det er et stykke tid siden, man sidst har børstet tænder. I renseanlæg anvendes biofilm som et alternativ til aktive slamprocesser. I aktive slamprocesser er bakterierne suspenderet i vandet. Dette medfører et behov for sedimentering/bundfældning. I biofilmprocesser sidder de aktive bakterier på et fast materiale, f.eks. brændte lerkugler eller plastik, som ikke skylles ud af renseanlægget.

Se også 
 Mikrobiom

Eksterne links
  Om bakterier generelt. Biotech Academy
 Bakterier i slim dræber! DR Sundhed
 Bakterier. Kemi-tec 
 Kroniske infektioner bliver til uhelbredelige biofilm. Videnskab.dk

Mikrobiologi
Forurening
Vand
Isak Saba

Isak Mikal Saba (15. november 1875 i Nesseby – 1. juni 1921) var en samisk lærer og politiker. Den 11. oktober 1906 blev han den første same, som blev valgt ind i det norske Storting, og han sad som Finnmarks-repræsentant for Arbeiderpartiet fra 1907 til 1912.

Isak Saba skrev i 1906 teksten til Sámi soga lávlla (sameslægtens sang), som ved Samekonferencen i 1986 blev udnævnt til samernes nationalsang.

Isak Sabas fødselsdag, 15. november, er en officiel samisk flagdag.

Ekstern henvisning 
 Isak Saba Guovddáš 

Samer
Stortingsrepræsentanter fra Arbeiderpartiet
Skarvanes

Skarvanes er en færøsk bygd på vestkysten af øen Sandoy 
Skarvanes danner sammen med bygderne Húsavík og Sandoy Húsavíkar kommuna.
 Indbyggere: 5 (2007)
 Postnummer: FO-236
 Kommune: Húsavíkar kommuna
 Dansk navn: Skarvenæs

Skarvanes har været beboet fra omkring år 1500. Den vender mod sydvest og var derfor kendt for sine gode kornmarker. Betingelserne for at udvælge sig et velegnet sted til bygden, var at der skulle der være góður sólargangur – som betyder at indmarkene vender i den retning hvor solen skinner så mange timer som mulig. En god bygd skulle endvidere være i nærheden af drivtømmer, fisk, fugl, tørv og være beskyttet mod sørøvernes hærgen.
I løbet af tusind år har vind, og den kraftige dønning eroderet det meste af de lavtliggende kornmarker i Skarvanæs væk. Den stærke brænding gjorde fiskeri vanskeligt, folk flyttede efterhånden fra bygden, og den sidste beboer døde i 2000. Fra 2005 har en beboer igen fast adresse i den lille bygd og i en dal 2 km nord for bygden bor der en familie, der driver et lille landbrug.

De fleste af beboelseshusene, benyttes som sommerhuse og lignende. Der er 6 huse, en tidligere skole og nogle udhuse. I 2007 er den lokale husejerforening sammen med ejeren ved at restaurere en bygning, som skal bruges til foramlingshus for beboerne. 

I det gule hus er der undervisning for pårørende til misbrugere, samt efterbehandling for alkoholikere, der har stoppet deres misbrug.

Den gamle vandmølle med græstag er stadig velbevaret og svarer til den samme type som kan ses på Frilandsmuseet i Brede ved Kongens Lyngby og som også stammer fra Sandoy. 
Skarvanes har en hellig sten Kyriusteinur som ligger i nærheden af et bedehus der blev benyttet indtil 1538. Når de gamle færinger nærmede sig stenen, sagde de gudfrygtigt Kyrie eleison (som betyder "Herre, forbarm dig") på græsk) og kastede bagefter en sten over skulderen.

En vardesti fører fra Skarvanes til Dalur. En anden vardesti løber paralelt med kystvejen til Sandur.

Den kendte fuglemaler Díðrikur á Skarvanesi 1802-1865, er født i Skarvanes. Hans orginaltegninger kan ses på Listasavn Føroya i Tórshavn.

Galleri

Eksterne henvisninger
 faroeislands.dk
 Didrikur av Skarvanesi.pdf

Byer på Færøerne
Sandoy